钦定古今图书集成/明伦汇编/闺媛典/第027卷 > 皇清 > 金新鼎妻鲁氏
## 钦定古今图书集成/明伦汇编/闺媛典/第027卷 > 皇清 > 金新鼎妻鲁氏

按《全椒县志》：“鲁氏，金新鼎妻。性贞静婉淑，孝而能敬，驭下以慈，相夫有道。己亥夏，海氛延扰，姑方寝疾，氏扶避屯庄，手调米术，衣不解带。月馀姑亡，夫以哀毁致疾，白衣入棺，丧事不用浮屠。嗣遭翁丧，卜葬襄事，称孝妇。子二，佐日、佐巽皆幼，氏教之克自树立，家声赖以不坠。年五十有五终。”